# Асеновград

### от Уикипедия, свободната енциклопедия

Асеновград е град в южна България. Той се намира в Област Пловдив и е на юг от град Пловдив. Градът е административен център на община Асеновград.

Старото име на Асеновград е Станимака — произхожда от гръцки и означава „тясно място“.

Градът е със смесено население — българско, турско, гръцко и ромско. Междуетническите отношения са модел за подражание.

Асеновград
42° 1' N, 24° 52' E (карта - карта - сат. снимка)
Данни
Област: | Пловдив
Население: | 56 112
Надм. височина: | 269 м
Пощ. код: | 4230
Тел. код: | 0331
МПС код: | `РВ`
Кмет
Кирил Трендафилов
Адрес на общината

## [редактиране] География

Град Асеновград е разположен в южната част на Област Пловдив и граничи с общините Пловдив, Садово, Първомай, Лъки, Куклен, Перущица, Родопи, Черноочене и Баните. Градът е разположен в дефилето на река Чепеларска (известна още като река Чая) и нейния изход от Родопите към Тракийската низина. По тази причина Община Асеновград осъществява естествена връзка между Централна България, Централните Родопи и Беломорието. През нейната територия преминава един от най-важните транспортни коридори с Гърция: Пловдив-Смолян-Ксанти.

Централното географско разположение на града е обуславяло неговото значение от древността до наши дни. Поради разположението си Асеновград има изключително благоприятен климат с хладно лято и мека зима. В Асеновград се забелязва природното явление вечерник — лек вятър духащ само през нощта. Започва надвечер и спира към 10 часа на другия ден. Причината за неговото появяване е различното нагряване на въздуха между равнината и планинските местности. Вечерникът е отличен регулатор на винената фермантация и една от причините Асеновград да се профилира като лозарски и винарски център. Вятърът може да достигне до 4-5 км на север по течението на реката.

Най-голямото количество дъждове се наблюдава през май и юни, а най-малко през септември и октомври. Почвата е глинесто-песъчлива и лесна за обработване. Освен Чепеларска, през територията на общината преминава и река Асеница.

## [редактиране] История

Асеновград е основан през 7 век пр.Хр., под името Стенимахос от гръцки колонисти от остров Евбеа. Вероятно градът е основан с цел да пaзи пътищата на юг и да създаде възможност за контрол на транзитната търговия към Филипуполи. Името на града произхожда от наименованието istei (съселници), което е съчетано с mahi (гръцки: война) за istemahi. С времето Истемахи се променяло на Стеимахи, Стенимахос, Станимахи и Станимака. След Освобождението от османско владичество постепенно в местността се заселват българи. На 2 км южно от града се намира средновековната Асенова крепост.

### [редактиране] Първобитен живот

В града не са открити останки от първобитен живот, но в близост с града са открити няколко огнища от новокаменната ера. Първите данни за заселване в региона са край село Богданица. По река Сушица (приток на Асеница) е открита селищна могила наречена "Тумбата". Дълга е 150 м в основата, на широчина е 88 м и 5 м височина. В нея са намерени хромели, каменни брадвички и глинени съдове. Най-ценната находка от могилата е малък мраморен идол от неолита.

Друга селищна могила е открита близо до село Богородично, на 5км на запад от Асеновгра д.Наречена е Вълча могила или Курт тепе. Находките са длето от кост, глинеаи статуетка и фигура на жена, два костни идола и каменна брадвичка. Най-вероятно могилата е от късния неолит (3500-3000 г.пр.н.е.).

В района до железопътната гара (местноста "Керемидарницата") в миналото са се издигали три могили високи от 4 до 7 метра. През 1956 в последната от могилите е открит зазидан гроб с четири колела от колесница, остатъци от хамути и четири конски скелета.По всичко личи, че на това място е бил погребан знатен тракиец. По намерените недогорели въглища до гроба може да се заключи, че погребението е извършено чрез изгаряне на покойника (по тракийски обичай). В гробницата са намерени бронзово ойнохое (съд за вино), бронзов леген, бронзова патера и стъклено шише за благовонни масла. От тях голямо впечатление прави бронзовата патера, която е с обла дръжка и украсена в края с бюста на Силен, а в противоположния край - с релефно изображение на сатир. Патерата е добре запазена. Освен тези предмети извън гроба са намерени и глинен балсамарий, сребърни и бронзови пръстени, гвоздеи и части от стъклени балсамарии.

В града са намирани и други любопитни находки. Две от тях - комплект от предпазно въоръжение на тракиец (шлем, два наколенника и торква) и намерените северно от Асенова крепост тракийски шлем и копие, се намират в народния археологически музей в София.

В църквата "Богородица-Балъклийка" са открити каменен релеф на Юпитер и четвъртита мраморна колона с надписи.Релефът на Юпитер показва божеството държащо в едната ръка патера, а в другата скиптър.Вдясно от Юпитер е изобразен ореол,а отляво - четериного животно.В Станимака е намирен и друг релеф посветен на Юпитер.На него с надписи на гръцки може да се прочете: "Ефрат, син на Хиацинта, посвещава на Юпитер по внушение на божеството след съновидение".

Интерес предизвикват и двете каменни плочи посветени на върховния еврейски бог Яхве. Едната от тях, намерена на Баделема, е счупена. Другата плоча е открита при Метоха и съдържа следното посвещение:"На върховния бог Яхве".

От Асеновград произхожда и мраморна плоча с размер 40/30 см с изображение на богиня изправена до олтар.В едната си ръка тя държи патера (жертвен съд), а в другата скиптър. Върху плочата има и изобразен втори олтар, до който е застанало божество. Не е известно кои са тези божества.

### [редактиране] Средновековие

## [редактиране] Асенова крепост

Основна статия: Асенова крепост

Асеновата крепост е крепост, която е свързана с Асеновград с трикилометрово шосе. Тя се намира в планината Родопи. Самата крепост е съществувала още по времето на траките, а през средновековието нейната позиция става стратегическа. Крепостта е наречена на цар Иван Асен ІІ. Църквата "Св. Богородица Петричка" е единствената изцяло запазена сграда. През 1991 г. след завършването на цялостната реставрация на църквата тя започва да функционира като православен храм.

## [редактиране] Религии

- Християнство (Православие, Евангелска Петдесятна Църква, Евангелска съборна /Конгрешанска/)
- Ислям (Турци и Българомохамедани)
- Адвентисти
- Свидетели на Йехова

## [редактиране] Политика

## [редактиране] Икономика

Асеновград е известен и в чужбина със своята запазена винарска традиция и по-точно със станимашката малага и асеновградския мавруд.

През втората половина на 20 век около града са построени няколко големи промишлени предприятия: комбинат за цветни метали (КЦМ-АД, най-големият на Балканите), завод за найлон (Асенова крепост ЕАД, най-големият в Европа[източник?]), завода за преработка на отпадъчна пластмаса (Химик АД, единствен в България), завод за калциев карбид,негасена вар, калциев карбонат преципитат, опаковани фино очистена гасена вар и варови разтвори, (Калцит АД www.calcit-bg.com).

В днешно време градът е известен и с множеството си магазини за булчински рокли и аксесоари!

## [редактиране] Обществени институции

## [редактиране] Културни и природни забележителности

Около града има 5 манастира, 13 църкви и 58 параклиса.

В близкото минало градът е известен с първата по рода си в България дискотека (ДЖУМБАРЕ) с 600 места и кръгъл дансинг, завършена през 1977 година.

### [редактиране] Театри

### [редактиране] Музеи

- Исторически музей
- Етнографски музей
- Палеонтологичен музей
- Винарски музей

## [редактиране] Редовни събития

## [редактиране] Известни личности от Асеновград

- Олга Блажева (1901-1986), поетеса
- Стефан Топуров, щангист. Първият човек вдигнал три пъти собственото си тегло. Олимпийски, световен и европейски шампион.
- Благовест Сендов
- Христо Ке Пелла, поет
- Атанас Кръстев, известен повече като Начо Културата
- Георги Ковачев, художник
- Коста Форев, художник
- Иван Михайлов, актьор, режисьор, драматург
- Иван Кирков, художник
- Петя Буюклиева, известна българска поп-певица
- Надежда Тодорова, актриса
- Петър Тосков, актьор
- Севдалин Маринов, щангист
- Николай Желязков, щангист
- Иван Чепаринов,шахматист
- Иван Любенов,художник
- проф. Живко Сталев,доайен на правото у нас

## [редактиране] Други

### [редактиране] Кухня

- 1. Станимашки сърми
- 2. Хардало
- 3. Асеновградски мавруд - червено вино
- 4. Булама /бяло сладко/
- 5. Балсуджук
- 6. Сладко от зелени смокини
- 7. Рачел /сладко от тиква/
- 8. Сладко от бели череши
- 9. Асеновградска малага - червено вино

## [редактиране] Външни препратки

- Снимки от Асеновград
- Радио и телевизия в Асеновград

Взето от „http://bg.wikipedia.org../../../%D0%B0/%D1%81/%D0%B5/%D0%90%D1%81%D0%B5%D0%BD%D0%BE%D0%B2%D0%B3%D1%80%D0%B0%D0%B4.html“.

Категории: Статии без посочени източници | Асеновград

##### Views

- Статия
- Беседа
- Текуща версия

##### Търсене

##### На други езици

- English
- Galego
- Nederlands
- Português
- Türkçe